**КРИТЕРИЙ ЗА ОЦЕНКА НА ОФЕРТИТЕ**

**„Икономически най-изгодна оферта – оптимално съотношение качество/цена”**

**МЕТОДИКА**

**ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

След проверка на съответствието на офертите с посочените по-горе минимални изисквания, комисията пристъпва към извършване на комплексна оценка за „икономически най-изгодна оферта”.

Критерият **„Икономически най-изгодна оферта – оптимално съотношение качество/цена”** включва следните показатели и тежести в комплексната оценка на офертите:

Оценката се извършва по посочените показатели и съответните им относителни тежести и съгласно комплексната оценка по следната формула:

**КО = ПТПИС + ФП + ПСП**

**Максимален брой точки КО- 100**

За икономически най-изгодна оферта се определя офертата, събрала най-голям брой точки, като максималният възможен брой точки е 100.

**1. Показатели за оценяване са:**

а/ ПОКАЗАТЕЛ Техническо предложение за изпълнение на строителството **/ПТПИС/**  **тегловен коефициент – 30 % в общата оценка**

**Максимален брой точки по този показател е 30 т.**

Точките по елементите на показател Техническо предложение за изпълнение на строителството **/ПТПИС/** ще бъдат присъждани от помощния орган на възложителя – оценителната/оценъчната комисия по експертна мотивирана оценка, по двата подпоказателя, както следва:

- За оценка съдържанието на Приложение – “Мерки за намаляване на затрудненията при изпълнение на СМР за живущите в сградата” – максимално 15 точки, съгласно критериите, посочени в тази документация и

- За оценка съдържанието на Приложение – Работна програма за изпълнение на строителството максимално 15 точки, съгласно критериите, посочени в тази документация;

б) ФИНАНСОВИ ПОКАЗАТЕЛИ (ФП) предложена от участника крайна цена **- тегловен коефициент – 50 %**

**Максималния брой точки по тази показател 50.**

в) ПОКАЗАТЕЛ СРОК ЗА ПРОЕКТИРАНЕ (ПСП) представлява предложен срок за проектиране - **тегловен коефициент - 20%**

**Максималния брой точки по този показател 20.**

**2. Методика за изчисляване на точките по отделните показатели и подпоказатели**

а/ ПОКАЗАТЕЛ Техническо предложение за изпълнение на строителството **/ПТПИС/**  **тегловен коефициент – 30 % в общата оценка**

**Максимален брой точки по този показател е 30 т.**

Точките по елементите на показател Техническо предложение за изпълнение на строителството **/ПТПИС/** ще бъдат присъждани от помощния орган на възложителя – оценителната/оценъчната комисия по експертна мотивирана оценка, по двата подпоказателя, както следва:

- За оценка съдържанието на Приложение – “Мерки за намаляване на затрудненията при изпълнение на СМР за живущите в сградата” – максимално 15 точки, съгласно критериите, посочени в тази документация и

- За оценка съдържанието на Приложение – Работна програма за изпълнение на строителството максимално 15 точки, съгласно критериите, посочени в тази документация;

Основно съдържание на показателя (под-показатели/елементи):

І. Приложение – **“Мерки за намаляване на затрудненията при изпълнение на СМР за живущите в сградата”**

II. Приложение – **Работна програма за изпълнение на строителството**

Подпоказател “Мерки за намаляване на затрудненията при изпълнение на СМР за живущите в сградата”

***Минимални изисквания към съдържанието на Приложение*** *–* “Мерки за намаляване на затрудненията при изпълнение на СМР за живущите в сградата”

**В предложението относно мерки за намаляване на затрудненията** при изпълнение на СМР за живущите в сградата” всеки участник следва да анализира аспектите на ежедневието и проявленията на отрицателно влияние на строителния процес върху тях на база предвидените работи в техническите спецификации, конкретните особености и опита на участника при изпълнението на подобни обекти, като определи адекватни, достатъчни и приложими мерки за намаляване на затрудненията по всеки един от идентифицираните от възложителя аспекти на ежедневието, а именно:

1. физически достъп;

2. достъп до комунални услуги (водо-, електро-, газоснабдяване, телевизия и интернет).

Участникът следва да опише и как ще осъществи мониторинг на проявленията на отрицателно влияние на строителния процес върху аспектите на ежедневието по време на изпълнението на договора, както и дейности за контрол върху изпълнението на предложените мерки.

**Офертите на участниците, които отговарят на изискванията на Възложителя към съдържанието на Приложение** “Мерки за намаляване на затрудненията при изпълнение на СМР за живущите в сградата**,** се подлагат на сравнителен анализ и се оценяват по следните критерии:

|  |  |  |
| --- | --- | --- |
| **Критерии** | **Oценка**  **(Точки)** | **Мотиви и аргументи на комисията** |
| - *Предвидени са най-малко по една мярка за намаляване на затрудненията по всеки един от аспектите на ежедневието, идентифицирани от Възложителя – физически достъп; достъп до комунални услуги (водо-, електро-, газоснабдяване, телефон и интернет). Предложените мерки следва да са адекватни и приложими.*  *-Предвидени са дейности за контрол на изпълнението на предложените мерки, както и дейности за мониторинг на проявленията на отрицателно влияние на строителния процес върху аспектите на ежедневието по време на изпълнението на договора.* | 5 |  |
| *- Предвидени са по две мерки за намаляване на затрудненията по всеки един от аспектите на ежедневието, идентифицирани от Възложителя – физически достъп; достъп до комунални услуги (водо-, електро-, газоснабдяване, телефон и интернет) Предложените мерки следва да са адекватни и приложими.*  *-Предвидени са дейности за контрол на изпълнението на всички предложени мерки, както и дейности за мониторинг на проявленията на отрицателно влияние на строителния процес върху аспектите на ежедневието по време на изпълнението на договора.* | 10 |  |
| *- Предвидени са по три и повече мерки за намаляване на затрудненията по всеки един от аспектите на ежедневието, идентифицирани от Възложителя – физически достъп; достъп до комунални услуги (водо-, електро-, газоснабдяване, телефон и интернет); Предложените мерки следва да са адекватни и приложими.*  *- Предвидени са и дейности за контрол на изпълнението на всички предложени мерки, както и дейности за мониторинг на проявленията на отрицателно влияние на строителния процес върху аспектите на ежедневието по време на изпълнението на договора.* | 15 |  |
| ***В случай, че Участник не представи предложения относно мерки за намаляване на затрудненията при изпълнение на СМР*** за живущите в сградата***, както и не са предвидени*** *дейности за контрол на изпълнението на предложените мерки, както и дейности за мониторинг на проявленията на отрицателно влияние на строителния процес върху аспектите на ежедневието по време на изпълнението на договора, както и*  ***предложенията, които не отговарят на техническата спецификация, не са съобразени с действащото законодателство, съществуващите технически изисквания и стандарти и/ или ако липсва този елемент или една или повече от минимално изискуемите характеристики, същият ще бъде отстранен.*** | | |

**ПОДПОКАЗАТЕЛ - РАБОТНА ПРОГРАМА ЗА ИЗПЪЛНЕНИЕ НА СТРОИТЕЛСТВОТО**

Скала за оценка на подпоказателя е тристепенна- 5, 10 или 15 точки, в съответствие с качеството на представяне на офертата, съгласно изискванията на Възложителя. В таблиците по-долу са дадени пояснения за условията, при които дадена оферта получава оценка съответно 5, 10 или 15 точки.

**.** Офертите на участниците, които отговарят на изискванията на Възложителя, се подлагат на сравнителен анализ и се оценяват чрез експертна оценка по следните критерии:

|  |  |  |
| --- | --- | --- |
| **Критерии** | **Oценка**  **(Точки)** | **Мотиви и аргументи на комисията** |
| *- Всеобхватно (от нормативна и практическа гледна точка и в съответствие с техническите спецификации на Възложителя) са описани предложенията за изпълнението и отговарят на изискванията на възложителя, посочени в указанията, техническата спецификация, на действащото законодателство, на съществуващите технически изисквания и стандарти и са съобразени с предмета на поръчката, но те не са ясни или подробни/ конкретни, по отношение на:*  *- изпълнение на една или повече от дейностите, и/или*  *- последователността или взаимообвързаността при изпълнение на дейностите, и/или*  *- начините (мерките) за постигане на качество, и/или*  *- действията на участниците за изпълнение на ключовите моменти, и/или*  *- организацията, мобилизацията и/или разпределението на използваните от участника ресурси, обвързани с предложението за изпълнение на дейностите.*  *Същият брой точки се поставят и на предложения, в които се установява нереалистичност в срока за изпълнение на една или повече от дейностите съобразно добрите строителни практики и/или сроковете, определени в действащото законодателство и стандарти* | 5 |  |
| *- Всеобхватно (от нормативна и практическа гледна точка и в съответствие с техническите спецификации на Възложителя) са описани предложенията за изпълнението и отговарят на изискванията на възложителя, посочени в указанията, техническата спецификация, действащото законодателство, съществуващите технически изисквания и стандарти, и са съобразени с предмета на поръчката. Оценката се поставя на предложения, които са подробни и конкретни спрямо спецификата на предмета на поръчката, но в които се установят несъществени непълноти, свързани с:*  *- предложението за изпълнение на една или повече от дейностите съобразно предвидените работи в техническата спецификация и/или инвестиционните проекти, и/или*  *- последователността или взаимообвързаността при изпълнение на дейностите, и/или*  *- предложението за начините (мерките) за постигане на качество или се установяват такива непълноти относно предложението на участниците за изпълнение на ключовите моменти, и/или*  *- частта от предложението, свързано с организацията, мобилизацията и/или разпределението на използваните от участника ресурси, обвързани с предложението за изпълнение на дейностите.* | 10 |  |
| *- Всеобхватно (от нормативна и практическа гледна точка и в съответствие с техническите спецификации на Възложителя) са описани спецификите и целите на конкретната задача, като са в най-висока степен с предмета на поръчката. Представено е ясно и подробно предложение по отношение изпълнението на основните дейности, необходими за изпълнението на предмета на поръчката. Също така ясно е обяснена и е демонстрирана последователността и/или взаимообвързаността на конкретните действия при изпълнение на дейностите. Определената продължителност за изпълнение на отделните дейности е реалистична и съответства на добрите строителни практики.*  *Посоченият брой точки получават и предложения, предвиждащи ясни и конкретни мерки за осигуряване на качество по време на изпълнението на предвидените в рамките на договора дейности. Поставен е акцент върху предложението на конкретните мерки, осигуряващи необходимия контрол на качеството. Подробно са предложени начините (мерките) за постигане на качество - проверки и осъществяване на контрол за качество, изпълнение на отделните основни работи от предвидените екипи (качество на труда, качество на материалите), както и на други начини, необходими за изпълнението на предмета на договора, от което да е видно, че предложението има най-висок качествен ефект за изпълнение на поръчката като цяло. Установява се наличие на ясно и конкретно предложение относно действията на участника спрямо изискванията на възложителя.*  *Ясно и конкретно е демонстрирана връзката между предвидените дейности от една страна, а от друга предложението за организацията, мобилизацията и разпределението на използваните от участника ресурси (човешки ресурси и предвидените техника и механизация).* | 15 |  |
| ***В случай че офертата не отговаря на базовия критерий, за който се присъждат 5 т., участникът ще бъде отстранен.*** | | |

**Максималният брой точки по този показател е 15.**

*За целите на настоящата методика използваните определения следва да се тълкуват както следва:*

*\* „Всеобхватно“ - следва да се разбира предложение под формата на описание (обяснение), което цялостно отчита и е насочено към специфичния предмет на поръчката (т.е. е отчетен нейният специфичен обхват), както и са представени всеобхватно всички аспекти на посочените по-горе два подпоказателя. Всеобхватно означава и предложение, което е недвусмислено и не налага необходимостта от тълкуването му от страна на оценъчната комисия;*

*\*\* „Подробно/Конкретно“ - предложение, което освен че съдържа информация относно изброените от възложителя два показателя "Техническо предложение", не се ограничава единствено до тяхното изброяване, а представя допълнителни поясняващи предложението текстове, свързани с конкретните обхват и съдържание на под-показателите и свързаните с това аспекти, зададени от документацията за възлагане. От предложението недвусмислено е видно, че то е насочено към конкретната поръчка;*

*\*\*\* „Адекватно/ относимо” – предложение, отчитащо спецификата на настоящата обществена поръчка, както и такова, което напълно съответства на конкретния елемент от предмета на поръчката, за който се отнася;*

*\*\*\*\*„Несъществени” са тези непълноти/пропуски в техническото предложение, които не го правят неотговарящо на изискванията, но са например от типа: пропуски в описанието или липса на описание на характеристиките на отделните основни действия, предмет на оценка съобразно представената по-горе скала, липса на детайлна информация, недостатъчна/оскъдна аргументация или обосновка по отношение дадено предложение и други подобни. Несъществените непълноти/пропуски не могат да повлияят на изпълнението на поръчката, с оглед спазване на изискванията на документацията за възлагане в нейната цялост за настоящата поръчка. При установени несъществени непълноти/пропуски съответното предложение не следва да се предлага за отстраняване, тъй като то не е неотговарящо на изискванията на възложителя, т.е. участникът съобразно предложението му може да изпълни предмета на поръчката. Несъществени непълноти/пропуски са налице, когато липсващата информация може да бъде установена от други факти и информация, посочени в офертата на участника. Ако липсващата информация не може да бъде установена от други части в офертата, се приема наличието на „съществени непълноти“ на офертата и съответният участник се предлага за отстраняване от процедурата за възлагане на обществената поръчка.*

*\*\*\*\*\* Съществени са тези непълноти в техническото предложение, които го правят неотговарящо на изискванията на възложителя, посочени в указанията, техническата спецификация или на действащото законодателство, на съществуващите стандарти и технически изисквания, като например: несъответствие между изискуеми параметри и предлагани такива, несъответствие между отделни действия, предвидени в документацията за възлагане и предлагани такива и други подобни. При установени съществени непълноти в техническо предложение на участник, офертата му следва да бъде предложена за отстраняване.*

б) ФИНАНСОВИ ПОКАЗАТЕЛИ (ФП) - предложена от участника крайна цена и ценообразуващи показатели - **максимално възможна оценка 50 точки, тегловен коефициент в К.О. – 50%**

Изчислява се по формулата:

**ФП = (Цmin / Цi) х 50...... ( брой точки )**

където **Цmin** е минималната от предложените от всички участници, цена, а **Цi** е цената на оценявания участник.

От участие в процедурата се отстранява участник, предложил цена за изпълнение на съответната обособена позиция по-висока от определената от Възложителя финансова рамка.

*Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.*

в) ПОКАЗАТЕЛ СРОК ЗА ПРОЕКТИРАНЕ (ПСП) представлява предложен срок за проектиране - **тегловен коефициент - 20%, общ брой точки 20**

Изчислява се по формулата:

**ПСП = (Пmin / Пi) х 20..... ( брой точки )**

където **Пmin** е минималният от предложените от всички участници, срок, а **Пi** е срокът на оценявания участник.

***Забележка:*** *Срокът за изготвяне на проект да бъде не повече от 60 календарни дни. Предложеният срок за изпълнение на проектирането следва да бъде цяло число!*